cyanic-selkie/wikianc huggingface dataset:
পর্বতারোহণ
পর্বতারোহণের রীতি
এক্সপিডিশন রীতি আলপাইন রীতির উল্টো। এই উপায়ে আরোহী ধীরে ধীরে তার সাথে ভারী জিনিসপত্র যেমন- তাবু, খাবার, পোশাক ইত্যাদি নিজে কয়েকবারে বা তা ওঠানোর জন্য কোন পালিত পশু কিংবা অন্য কোন ব্যক্তির সাহায্য নিয়ে আরোহণ করেন। যেসব পর্বতে আরোহণ করতে কয়েক দিন, সপ্তাহ এমনকি কয়েক মাস পর্যন্ত লাগে; সেসব ক্ষেত্রে এক্সপিডিশন রীতি ব্যবহৃত হয়। যেমন- হিমালয় পর্বতমালার অনেক শৃঙ্গে আরোহণ করতে কয়েক সপ্তাহ থেকে মাস পর্যন্ত লেগে যায়। তাই এই ক্ষেত্রে এক্সপিডিশন রীতি ব্যবহৃত হয়। বেশি উচ্চতার পর্বতে এই রীতিতে ওঠা হয়। ইউরোপের এবং আমেরিকার অধিকাংশ পর্বতে একদিনে আরোহণ করা যায়, তাই এই রীতির দরকার হয় না। তবে কিছু কিছু পর্বত যেমন আলাস্কা এবং সেন্ট ইলিয়াস পর্বতের বেস ক্যাম্পে উঠতেই ২ সপ্তাহ লাগে। তাই এক্ষেত্রে এক্সপিডিশন রীতিতে ওঠা হয়। শীতকালে উত্তর আমেরিকার উচু শৃঙ্গগুলোতে উঠতে ৩০ থেকে ৬০ দিন পর্যন্ত লাগে। তাই এক্ষেত্রে একমাত্র এক্সপিডিশন রীতিই ব্যবহৃত হয়।
বহিঃসংযোগ
Klättring
জে রাসেল
জে রাসেল (ইংরেজি ভাষায়: Jay Russell) (জন্ম: ১০ই জানুয়ারি, ১৯৬০) মার্কিন চলচ্চিত্র পরিচালক। পরিচালনার পাশাপাশি তিনি চিত্রনাট্যও লিখে থাকেন।
আয়ুষ্মান ডক্টর সঞ্জীব কুমার
আয়ুষ্মান ডক্টর সঞ্জীব কুমার হলেন একজন ভারতীয় রাজনীতিবিদ, যিনি ওয়াইএসআর কংগ্রেস পার্টির রাজনীতির সাথে যুক্ত। সপ্তদশ লোকসভা নির্বাচনে তিনি কুর্নুল লোকসভা কেন্দ্র থেকে লোকসভা সদস্য হিসেবে নির্বাচিত হন।
নেপাল–সুইজারল্যান্ড সম্পর্ক
নেপাল–সুইজারল্যান্ড সম্পর্ক বলতে নেপাল এবং সুইজারল্যান্ডের মধ্যে দ্বিপাক্ষিক বৈদেশিক সম্পর্ককে বোঝানো হয়।
নেপাল–সুইজারল্যান্ড সম্পর্ক আনুষ্ঠানিকভাবে ১০ নভেম্বর ১৯৫৬ সালে প্রতিষ্ঠিত হয়েছিল।
খোদেজা খাতুন
খোদেজা খাতুন (১৫ আগস্ট ১৯১৭ - ৩ ফেব্রুয়ারি ১৯৯০) একজন বাংলাদেশী শিক্ষাবিদ, লেখক ও সমাজ কর্মী।
শিক্ষা ও কর্মজীবন
১৯৩৯ সালে খোদেজা ঢাকা বিশ্ববিদ্যালয় থেকে বাংলা সাহিত্যে মাস্টার্স ডিগ্রী লাভ করেন। তিনি বাংলার দ্বিতীয় মুসলিম নারী হিসেবে উক্ত ডিগ্রী লাভ করেন। ১৯৪১ সালে কোলকাতার লেডি ব্রাবোর্নি কলেজে প্রভাষক হিসেবে তিনি তার কর্মজীবন শুরু করেন। ভারত বিভাগের পরে ১৯৪৭ সালে তিনি ঢাকায় চলে আসেন।
১৯৬০ সাল থেকে তিনি ইডেন কলেজের অধ্যাপক হিসেবে দায়িত্ব পালন করেন। সেখানে আট বছর কাজ করে রাজশাহীতে চলে আসেন। সেখানে রাজশাহী সরকারী মহিলা কলেজের প্রিন্সিপাল হিসেবে চার বছর কাজ করেন।
ভি. কে. লক্ষ্মণন
'''ভি. কে. লক্ষ্মণন''' (আনু. ১৯৩২ - ২৫ আগস্ট ২০১২) একজন ভারতীয় রাজনীতিবিদ এবং তামিলনাড়ুর বিধানসভার সদস্য ছিলেন। তিনি ১৯৯১ সালের নির্বাচনে কোয়েম্বাটুর পূর্ব আসন থেকে ভারতীয় জাতীয় কংগ্রেসের প্রার্থী হয়ে এবং তামিল মানিলা কংগ্রেস প্রার্থী হয়ে ১৯৯৬ ও ২০০১ সালের নির্বাচনে তামিলনাড়ু বিধানসভায় নির্বাচিত হয়েছিলেন।
নেপাল-শ্রীলঙ্কা সম্পর্ক
নেপাল-শ্রীলঙ্কা সম্পর্ক বলতে নেপাল এবং শ্রীলঙ্কার মধ্যে বৈদেশিক সম্পর্ক বোঝায়।
নেপাল-শ্রীলঙ্কা সম্পর্ক আনুষ্ঠানিকভাবে ১৯৫৭ সালের ১ জুলাই প্রতিষ্ঠিত হয়েছিল।
মালদ্বীপ-নেপাল সম্পর্ক
মালদ্বীপ-নেপাল সম্পর্ক বলতে মালদ্বীপ এবং নেপালের মধ্যে বৈদেশিক সম্পর্ক বোঝায়।
মালদ্বীপ-নেপাল সম্পর্ক আনুষ্ঠানিকভাবে ১ আগস্ট ১৯৮০ সালে প্রতিষ্ঠিত হয়।
উর্মিলা মাতন্ডকর
ঊর্মিলা মাতন্ডকর (उर्मिला मातोंडकर; জন্ম: ৪ ফেব্রুয়ারি ১৯৭৪) একজন ভারতীয় চলচ্চিত্র অভিনেত্রী, যিনি মূলত হিন্দি, তামিল, তেলুগু, মালায়ালাম এবং মারাঠি চলচ্চিত্রে কাজ করে থাকেন। তিনি তার নিজস্ব রচনাশৈলী ও নৃত্যের ব্যতিক্রমধর্মী দক্ষতার জন্য বিশেষভাবে সুপরিচিত।
প্রাথমিক জীবন
ঊর্মিলা মাতন্ডকর ১৯৭৪ সালের ৪ ফেব্রুয়ারি ভারতের মুম্বাইয়ে জন্মগ্রহণ করেন। তার পিতা একজন প্রভাষক ছিলেন এবং তার মায়ের মাতৃভাষা ছিল মারাঠি। তিনি চিত্রনায়িকা মমতার ছোট বোন এবং কেদার তার বড় ভাই যিনি বিমানের রক্ষণাবেক্ষণ প্রযুক্তিবিদ হিসেবে ভারতীয় বিমানবাহিনীতে চাকরি করেন। উর্মিলার স্থানীয় ভাষা হচ্ছে মারাঠি। উর্মিলা ১৯৮৪ সালে মুম্বাই থেকে উচ্চ মাধ্যমিক সম্পন্ন করেন।
উর্মিলা কাশ্মীর ভিত্তিক ব্যবসায়ী এবং মডেল মহসিন আখতার মীরকে ২০১৬ সালের ৩ মার্চ তারিখে বিয়ে করেন।
রাজনৈতিক পেশা
উর্মিলা ২৭ মার্চ ২০১৯ সালে ভারতীয় জাতীয় কংগ্রেস দলে যোগ দেন। এখন ইনি শিবসেনায়।
নেপাল-ইতালি সম্পর্ক
নেপাল-ইতালি সম্পর্ক বলতে নেপাল এবং ইতালির মধ্যে বৈদেশিক সম্পর্ক বোঝায়।
নেপাল-ইতালি সম্পর্ক আনুষ্ঠানিকভাবে ১৯৫৭ সালের ৩১ আগস্ট প্রতিষ্ঠিত হয়।
নেপাল-সার্বিয়া সম্পর্ক
নেপাল-সার্বিয়া সম্পর্ক বলতে নেপাল এবং সার্বিয়ার মধ্যকার দ্বিপাক্ষিক বৈদেশিক সম্পর্ককে বোঝায়।
নেপাল-সার্বিয়া সম্পর্ক আনুষ্ঠানিকভাবে ৭ অক্টোবর ১৯৫৭ সালে প্রতিষ্ঠিত হয়। নেপাল এবং সার্বিয়া উভয়েরই একে অপরের দেশে দূতাবাস নেই। তাদের উভয়েরই একটি অনাবাসিক দূতাবাস রয়েছে। নেপাল কসোভোকে স্বীকৃতি দেয় না, দক্ষিণ-পূর্ব ইউরোপের একটি আংশিকভাবে স্বীকৃত রাষ্ট্র।
আশুলিয়া থানা
আশুলিয়া থানা ঢাকা বিভাগের ঢাকা জেলার অন্তর্গত সাভার উপজেলার অধীন একটি থানা। থানাটির আয়তন ১৪৮.৬৩ বর্গ কিলোমিটার।
প্রশাসনিক বিন্যাস
পাঁচটি ইউনিয়ন নিয়ে এই থানাটি গঠিত। ইউনিয়নগুলো হল - শিমুলিয়া, ধামসোনা, পাথালিয়া, ইয়ারপুর ও আশুলিয়া।
কঙ্কালীতলা মন্দির
পশ্চিমবঙ্গের বীরভূম জেলার বোলপুর-লাভপুর রোডের পাশে কঙ্কালীতলায় এই শক্তিপীঠ অবস্থিত।
কাহিনী
দক্ষযজ্ঞের পর এখানে দেবী পার্বতীর কঙ্কাল পড়েছিল।
দেবী ও ভৈরব
এখানে দেবীর নাম দেবগর্ভা ও ভৈরব রুরু।
মন্দির
কঙ্কালীতলা মন্দিরের পাশে একটি কুণ্ড আছে। এতে কিছু পাথর আছে। অনেকে এগুলোকে দেবীর দেহাংশ বলেন। 12 বছর পর এই পাথরগুলো তোলা হয়। পূজা শেষ হলে তা আগের জায়গায় রেখে দেয়া হয়। পাশের শ্মশানে গুপ্ত তন্ত্র সাধনা হয়। এখানে কালিপূজা জাঁকজমক ভাবে করা হয়।
নেপালের নার্সিং অ্যাসোসিয়েশন
নেপালের নার্সিং অ্যাসোসিয়েশন হল নেপালের নার্সদের একটি জাতীয় নিয়ন্ত্রক সংস্থা। কেন্দ্রীয় কার্যালয় কাঠমান্ডুতে অবস্থিত। এটি আন্তর্জাতিক নার্স কাউন্সিলের সদস্য।
মহিমাগঞ্জ আলিয়া কামিল মাদ্রাসা
মহিমাগঞ্জ আলিয়া কামিল মাদ্রাসা (Mahimaganj Alia Kamil Madrasha) মহিমাগঞ্জ ইউনিয়ন এ অবস্থিত একটি কামিল মাদ্রাসা। মাদ্রাসাটি ইসলামি আরবি বিশ্ববিদ্যালয় অধিভুক্ত মাদ্রাসা।
ইতিহাস
মহিমাগঞ্জ আলিয়া কামিল মাদ্রাসা উত্তরবঙ্গ তথা বাংলাদেশের একটি ঐতিহ্যবাহী ইসলামী শিক্ষাপ্রতিষ্ঠান । অবিভক্ত বাংলার কৃষিমন্ত্রী জনাব মরহুম আহমেদ হোসেইন সাহেব ০১/০১/১৯৩৯ ইং সালে প্রতিষ্ঠা করেন ।
তারপর কামিল, হাদিস, তাফসীর ও ফিকহ এবং ইসলামী বিশ্ববিদ্যালয়ের অধীনে ফাজিল বি.এস.সি তে রুপান্তরিত হয়। এই বিশ্ববিদ্যালয়ের অধীনে ২০১৬ সাল পর্যন্ত স্থায়ী ছিলো। এরপর থেকে ইসলামি আরবি বিশ্ববিদ্যালয়ের অধিভুক্ত হয়েছে।
অবকাঠামো
মাদ্রাসার অধিনে একটি ঈদগাহ মাঠ রয়েছে, যেটি গাইবান্ধা জেলার একটি ঐতিহ্যবাহী ঈদগাহ মাঠ । মাদ্রাসায় একটি মসজিদ রয়েছে । এই মসজিদটি আহমেদ হোসেইন ১৯৪৫ খ্রীস্টাব্দে প্রতিষ্ঠা করেন । এছাড়া মাদ্রাসার ছাত্রদের থাকার জন্য একটি ছাত্রাবাস রয়েছে ।
স্টিভ ওয়াহ
স্টিফেন রজার "স্টিভ" ওয়াহ, ওএ (Steve Waugh; জন্ম: ২ জুন, ১৯৬৫) নিউ সাউথ ওয়েলসে জন্মগ্রহণকারী সাবেক ও বিখ্যাত অস্ট্রেলীয় আন্তর্জাতিক ক্রিকেট তারকা। অস্ট্রেলিয়া দলের অন্যতম সদস্য ছিলেন। ডানহাতে ব্যাটিংয়ের পাশাপাশি মিডিয়াম-পেস বোলিংয়েও সফলতা পেয়েছেন। একসময় তিনি তার সময়কালের সর্বোচ্চ রান সংগ্রহকারীদের একজন ছিলেন। অস্ট্রেলিয়া দলের পক্ষে ১৯৯৯ থেকে ২০০৪ সাল পর্যন্ত অধিনায়কের দায়িত্ব পালন করেন ‘টুগ্গা’ ডাকনামে পরিচিত স্টিভ ওয়াহ। টেস্ট ক্রিকেটের ইতিহাসে তিনি সর্বকালের সেরা টেস্ট অধিনায়ক হিসেবে পরিচিত। ৫৭টি টেস্টে অস্ট্রেলিয়া দলকে নেতৃত্ব দিয়ে ৪১টিতে জয় এনে দেন।
তিনি আক্রমণাত্মক এবং কখনোবা নিষ্ঠুর উপযোগী অধিনায়কের ভূমিকা পালন করতেন। ক্রিকেটে পয়েন্টভিত্তিক পদ্ধতির ঘোর বিরোধী ছিলেন। ২০০৩ সালে দ্য টাইমসের ক্রিকেট কলামলেখক সিমন বার্নস তাকে শীতল-রক্ত, বৈজ্ঞানিক নেতৃত্বের অধিকারী হিসেবে চিহ্নিত করে লিখেছেন, ওয়াহ আপনাকে ব্যক্তিগতভাবে পরাজিত করতে চাইবেন। নিজস্ব চূড়ান্ত টেস্টে ওয়াহ দলের খেলোয়াড়দের সাথে নিয়ে নিজস্ব মাঠ সিডনি ক্রিকেট গ্রাউন্ডে প্রদক্ষিণ করেন।
প্রারম্ভিক জীবন
রজার এবং বেভারলি ওয়াহ দম্পতির যমজ সন্তান স্টিভ ওয়াহ ক্যান্টারবারি হাসপাতালে ২ জুন, ১৯৬৫ তারিখ জন্মগ্রহণ করেন। সহোদর ও সাবেক অস্ট্রেলীয় ব্যাটসম্যান মার্ক ওয়াহের চেয়ে তিনি চার মিনিট পূর্বে ভূমিষ্ঠ হন। বাবা রজার ওয়াহ ব্যাংক কর্মকর্তা এবং মা বেভারলি ওয়াহ ছিলেন শিক্ষিকা। তাদের পরিবার সাউথ-ওয়েস্টার্ন সিডনি’র নিকটবর্তী গ্রাম পানানিয়ায় বসবাস করতেন। অস্ট্রেলিয়ার প্রথম-শ্রেণীর ক্রিকেটার ডিন ওয়াহ ও ড্যানি ওয়াহ তাদের আরো দুই ভাই আছে। শৈশবকালেই পিতা-মাতা তাদের সন্তানদেরকে ক্রীড়ানুরাগী হতে যথেষ্ট সহায়তা করেন। ছয় বছর বয়সেই যমজ ভাইয়েরা ফুটবল, টেনিস ও ক্রিকেটে অংশগ্রহণ করে। জীবনের প্রথম ক্রিকেট খেলায় ভ্রাতৃদ্বয় শূন্য রানে আউট হয়েছিলেন।
১৯৮৩ সালে তারা উচ্চ বিদ্যালয়ের পড়াশুনো শেষ করেন। ১৯৮৩-৮৪ মৌসুমে উভয়েই নিউ সাউথ ওয়েলস কম্বাইন্ড হাইস্কুল ও অনূর্ধ্ব-১৯ রাজ্য দলের সদস্য ছিলেন। ওয়াহ গ্রেট পাবলিক স্কুলের বিপক্ষে ১৭০ রান করেন। তারপর দু’জনেই অস্ট্রেলিয়া দলে প্রথমবারের মতো মনোনীত হন। জাতীয় পর্যায়ের অনূর্ধ্ব-১৯ দলের হয়ে একটি টেস্ট ও একদিনের সিরিজে সফরকারী শ্রীলঙ্কার বিপক্ষে খেলেন।
ল্যাঙ্কাশায়ার লীগে নেলসন ক্লাবের সাথে পেশাদারী পর্যায়ে চুক্তিবদ্ধ হন। ঐ ক্লাবে তার সাথে কপিল দেব ও লিয়ারি কনস্ট্যান্টাইনের ন্যায় বিখ্যাত ক্রিকেটার অংশগ্রহণ করেছিলেন।
খেলোয়াড়ী জীবন
১৯৮৫-৮৬ মৌসুমে মেলবোর্নে অনুষ্ঠিত ২য় টেস্টে ভারত দলের বিপক্ষে অভিষেক ঘটে ওয়াহ’র। ১৩ ও ৫ রানের পাশাপাশি প্রথম ইনিংসে ৩৬ রানের বিনিময়ে ২ উইকেট লাভ করেন তিনি। সিরিজে উল্লেখযোগ্য রান করতে না পারলেও একই মৌসুমে নিউজিল্যান্ড সফরে অন্তর্ভুক্ত হন। ক্রাইস্টচার্চের ল্যাঙ্কাস্টার পার্কের দ্বিতীয় টেস্টে ৭৪ রানের পাশাপাশি ৪/৫৬ করে চমকপ্রদ অল-রাউন্ড ক্রীড়ানৈপুণ্য প্রদর্শন করেন। কিন্তু তার ব্যাটিং গড় ছিল মাত্র ১৭.৪০।
কীর্তিগাঁথা
টেস্ট ক্রিকেটের ইতিহাসে ১১জন খেলোয়াড়ের একজন হিসেবে তিনি দশ সহস্রাধিক রান সংগ্রহ করেছেন। ধারাবাহিকভাবে অস্ট্রেলিয়া দলকে রেকর্ডসংখ্যক ১৬ টেস্ট জয় করতে সহায়তা করেছেন। ১৯৯৯ সালের বিশ্বকাপ ক্রিকেট জয়ী দলকে নেতৃত্ব দিয়েছেন। ২০০৪ সালে তাকে বর্ষসেরা অস্ট্রেলীয় ক্রিকেটার হিসেবে ঘোষণা করা হয়। জানুয়ারি, ২০১০ সালে নিজ মাঠ সিডনি ক্রিকেট গ্রাউন্ডে আইসিসি ক্রিকেট হল অব ফেমে অন্তর্ভুক্ত করা হয়।
২৩তম আইফা পুরস্কার
২০২২ সালের ২৭শে ডিসেম্বর মনোনয়ন ঘোষণা করা হয়। ব্রহ্মাস্ত্র: পার্ট ওয়ান – শিবা এই আসরে সর্বাধিক ৬টি পুরস্কার লাভ করে। এরপর গঙ্গুবাই কাঠিয়াওয়াডি ৫টি পুরস্কার অর্জন করে। দৃশ্যম ২ শ্রেষ্ঠ চলচ্চিত্র পুরস্কারসহ তিনটি বিভাগে পুরস্কৃত হয়।
জোবেদা খানম
জোবেদা খানম (৫ মার্চ ১৯২০ – ২৬ জানুয়ারি ১৯৮৯) বাংলাদেশের একজন শিক্ষাবিদ এবং সাংস্কৃতিক ব্যক্তিত্ব ছিলেন। তিনি বাংলাদেশ শিশু একাডেমীর প্রথম পরিচালক এবং চেয়ারপার্সন হিসেবে দায়িত্ব পালন করেন। এছাড়াও বাংলাদেশ মহিলা সমিতির ভাইস চেয়ারপারসন এবং চেয়ারপার্সন ছিলেন।
প্রাথমিক জীবন
জোবেদা খানম ১৯২০ সালের ৫ মার্চ কুষ্টিয়া শহরের আজহারবাগে জন্মগ্রহণ করেন। তার বাবার নাম খন্দকার আজহারুল ইসলাম। তিনি পেশায় স্কুল পরিদর্শক ছিলেন। তিনি তার প্রাথমিক শিক্ষা শুরু করেন তার বাড়িতে গৃহশিক্ষকের কাছে। বিয়ে করার পর তিনি কলকাতা শহরে চলে যান। যেখানে তিনি ম্যাট্রিক, আইএ এবং বিটি পরীক্ষায় পাশ করেন। এরপর ঢাকা বিশ্ববিদ্যালয় থেকে ১৯৫০ সালে মাস্টার্স ডিগ্রী অর্জন করেন।
সাহিত্যকর্ম
জোবেদা খানম বিভিন্ন ঘরানার উপন্যাস, ছোট গল্প, নাটক ও কিশোর সাহিত্য লিখেছেন।
নন্দীকেশ্বরী মন্দির
thumb|নন্দিকেশ্বরী মন্দির নন্দীকেশ্বরী মন্দির, যা নন্দীকেশ্বরী তলা নামেও পরিচিত। এটি পশ্চিমবঙ্গের বীরভূম জেলা র সাঁইথিয়া শহরে অবস্থিত। এই মন্দির ভারতীয় উপমহাদেশের বিখ্যাত শক্তিপীঠের একটি।
নাম
দেবীর নামটি 'নন্দী' থেকে উৎপন্ন, যে শিবের বাহন, অনুসরণকারী এবং ঈশ্বরী মানে দেবী। যার অর্থ নন্দী দ্বারা যিনি পূজিত।
ইতিহাস
নন্দীকেশ্বরী মন্দিরের ইতিহাস তার পিতার দক্ষ যজ্ঞের সভায় সতীর আত্মত্যাগের ঘটনার সাথে যুক্ত। কারণ দক্ষ সতী ও তার স্বামী শিবকে অপমান করেছিলেন। সতী দেবী তার স্বামীর প্রতি পিতার এ অপমান সহ্য করতে না পেরে যোগবলে আত্মাহুতি দেন। শোকাহত মহাদেব রাগান্বিত হয়ে দক্ষর যজ্ঞ ভণ্ডুল করেন এবং সতী দেবীর মৃতদেহ কাঁধে নিয়ে বিশ্বব্যাপী প্রলয় নৃত্য শুরু করেন। অন্যান্য দেবতা অনুরোধ করে এই নৃত্য থামান এবং বিষ্ণুদেব তার সুদর্শন চক্র দ্বারা সতী দেবীর মৃতদেহ ছেদন করেন। এতে সতী মাতার দেহখণ্ডসমূহ ভারতীয় উপমহাদেশের বিভিন্ন জায়গায় পড়ে এবং পবিত্র পীঠস্থান (শক্তিপীঠ) হিসেবে পরিচিতি পায়।
বর্তমান মন্দির ১৯১৩ সালে নির্মিত হয়েছিল (বাংলা ১৩২০ সন)।
প্রতিমা
মন্দিরের প্রধান মূর্তিটি কালো পাথরের, যা এখন প্রায় লাল। কারণ ভক্তরা প্রার্থনার জন্য পাথরের গায়ে সিন্দুর দেন। দেবীর একটি রূপালী মুকুট এবং তিনটি সোনালী চোখ ।
মন্দির প্রাঙ্গণ
রাম-সীতা মন্দির, শিব মন্দির, মহা সরস্বতী মন্দির, মহা লক্ষ্মী-গণেশ মন্দির, লক্ষ্মী-নারায়ণ মন্দির, রাধা গোবিন্দ মন্দির, ভৈরব নন্দীকেশ্বরী মন্দির, হনুমান  মন্দির সহ উল্লেখযোগ্য কিছু  মন্দির রয়েছে।  একটি বিশাল পবিত্র  গাছ রয়েছে যেখানে ভক্তেরা তাদের ইচ্ছা পূরণের জন্য লাল এবং হলুদ সুতা বাঁধেন।
বি. পরানিকুমার
'''বি. পরানিকুমার, এছাড়াও বানান বরনিকুমার এবং ভরনি কুমার,''' একজন ভারতীয় রাজনীতিবিদ এবং তামিলনাড়ুর সাবেক বিধানসভা সদস্য। ১৯৯৬ ও ২০০১ সালের নির্বাচনে দ্রাবিড় মুন্নেত্র কড়গম (ডিএমকে) প্রার্থী হিসাবে তিনি তিরুচিরাপল্লি - ১ আসন থেকে তামিলনাড়ু বিধানসভায় নির্বাচিত হয়েছিলেন। ২০০৬ সালের নির্বাচনে প্রার্থী হিসাবে তিনি মনোনয়ন পাননি।
পরানিকুমার এম. বালাকৃষ্ণনের পুত্র, যিনি ২০১০ সালে মারা গিয়েছেন এবং যিনি ডিএমকে এবং তিরুচিরাপল্লী পৌর কাউন্সিলের নেতা ছিলেন।
অনন্তনাগ জেলা
অনন্তনাগ জেলা হল ভারতের জম্মু ও কাশ্মীরের একটি জেলা। এই জেলাটি কাশ্মীর উপত্যকার অংশ। জেলা সদর অনন্তনাগ শহর। ২০১১ সালের হিসাবে এটি জম্মু ও কাশ্মীরের, ২২টি জেলার মধ্যে জম্মু ও শ্রীনগরের পরে তৃতীয় সর্বাধিক জনবহুল জেলা।
জনসংখ্যার উপাত্ত
২০১১ সালের আদমশুমারি অনুসারে অনন্তনাগ জেলার জনসংখ্যা ১০,৭০,১৪৪ জন, যা প্রায় সাইপ্রাস বা মার্কিন যুক্তরাষ্ট্রের রোড আইল্যান্ড -এর সমান।  এটি জনসংখ্যার হিসাবে ভারতে মোট ৬৪০ টি জেলার মধ্যে ৫২৫ তম স্থানে রয়েছে। জেলাটির প্রতি বর্গকিলোমিটারে জনসংখ্যার ঘনত্ব ৩৭৫ জন (৯৭০ জন/বর্গমাইল) ২০০১-এর দশকে এর জনসংখ্যা বৃদ্ধির হার ছিল ৩৭.৪৪%। অনন্তনাগে লিঙ্গ অনুপাত রয়েছে প্রতি ১,০০০ পুরুষ প্রতি ৯৩৭ জন মহিলা এবং এর সাক্ষরতার হার ৬৪.৩২%।
নগর/গ্রামীণ জনসংখ্যা
২০১১ সালের আদম শুমারি অনুসারে অনন্তনাগ জেলার ৭৩.৭৭% জনগোষ্ঠী গ্রামে বাস করে। অনন্তনাগ জেলার গ্রামীণ অঞ্চলে মোট জনসংখ্যা ৭,৯৫,৮০৫ জন, যার মধ্যে পুরুষ এবং মহিলার সংখ্যা যথাক্রমে ৪,১১,০১২ জন এবং ৩,৮৪,৭৯৩ জন।
ধর্ম
জম্মু ও কাশ্মীরের অনন্তনাগ জেলা একটি মুসলিম সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ১০.৭৯ লাখ; হিন্দু ধর্মাবলম্বী ছিল ১.২২ %, মুসলমানরা ৯৭.৯৯ %, শিখ ০.৫৭% এবং অন্যান্য (প্রধানত খ্রিস্টান) ০.২২%। জেলাতে ১০,৫৭,০০৫ জন মুসলিম,১৩,১৮০ জন হিন্দু, ৬,১৪৪ জন শিখ ও  ১,৪৪৯ জন খ্রিস্টান ধর্মের মানুষ বসবাস করেন।
ভাষা
অনন্তনাগের ঐতিহ্যবাহী ভাষা হ'ল কাশ্মীরি। শিক্ষার প্রধান মাধ্যম হ'ল ইংরেজি, হিন্দি এবং উর্দু।
মানির পথ
মানির পথ হল নেপালের কাঠমান্ডু থেকে নেপালের উপত্যকা এবং তিব্বত মালভূমির শুষ্ক উচ্চভূমির মধ্যবর্তী ল্যাংটাং গিরিপথে একটি প্রাচীন উচ্চ-সড়ক।
ফখরুদ্দীন আল রাযি
আবু আব্দুল্লাহ মুহাম্মদ ইবনে উমর ইবনে আল-হুসাইন আত তায়েমি আল-ক এ বকরি আক তাবারিস্তানি ফখর আদ-দীন আর-রাযী (Arabic:أبو عبدالله محمد بن عمر بن الحسن بن الحسين بن علي التيمي البكري فخرالدین الرازی ), ফখর আদ-দীন আর-রাযী বা ফখরুদ্দীন আল রাযি হিসেবেই অধিক পরিচিত, ফার্সি সুন্নি মুসলিম ধর্মতত্ত্ববিদ এবং দার্শনিক ছিলেন যিনি আরবীতে লেখালেখি করতেন।
জীবনী
ফখরুদ্দীন ইরানের মাজান্দারান প্রদেশের আমল নামক একটি গ্রামের একটি সম্ভ্রান্ত পরিবারে জন্মগ্রহণ করেন।
বইয়ের তালিকা
১.তাফসিরে কাবির, মাফাতিহুল গাইব। ২.তাফসিরে সগির, আসরারুত তানজিল ওয়া আনওয়ারুত তা'বিল। ৩.তাসিসুত তাকদিস। ৪.আল মাতালিবুল আলিয়াহ মিনাল ইলমিল ইলাহি। ৫.মাআলিমু উসুলূদ দ্বীন।
ফেওয়া জলবিদ্যুৎ কেন্দ্র
ফেওয়া জলবিদ্যুৎ কেন্দ্র ১৯৬৯ খ্রিস্টাব্দে চালু করা, এই কেন্দ্রটি হল পোখারা শহরের প্রথম জলবিদ্যুৎ কেন্দ্র। ৪টি জেনারেটর থেকে ১ মেগাওয়াট বিদ্যুৎ উৎপাদনের জন্য ফেওয়া লেকের পানি এই পাওয়ার প্ল্যান্টে পাঠানো হয়।
পিটার স্ট্রাইডম
পিটার কনরাড স্ট্রাইডম (Pieter Strydom; জন্ম: ১০ জুন, ১৯৬৯) কেপ প্রদেশের সমারসেট ইস্ট এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে বর্ডার ও ইস্টার্ন প্রভিন্স দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিং করতেন ‘স্ট্রাইকার’ ডাকনামে পরিচিত পিটার স্ট্রাইডম।
প্রথম-শ্রেণীর ক্রিকেট
গ্রে হাই স্কুলে অধ্যয়ন করেছেন তিনি। ১৯৮৭-৮৮ মৌসুম থেকে ২০০৪ সাল পর্যন্ত পিটার স্ট্রাইডমের প্রথম-শ্রেণীর খেলোয়াড়ী জীবন চলমান ছিল। ১৯৮৭ সালে ক্রিকেট জগতে আলোড়ন সৃষ্টি করেন। এ পর্যায়ে তিনি দক্ষিণ আফ্রিকার বিদ্যালয় নিয়ে গড়া দলের পক্ষে খেলার জন্যে মনোনীত হন। ১৯৯২-৯৩ মৌসুমে বর্ডার প্রাদেশিক দলে খেলার সুযোগ পান।
কার্যকরী বামহাতি স্পিনার ও মাঝারিসারির ব্যাটসম্যান ছিলেন। তবে, আন্তর্জাতিক অঙ্গনে তিনি কখনো নিজেকে প্রকৃত খেলোয়াড়ের মর্যাদাপ্রাপ্ত হননি।
আন্তর্জাতিক ক্রিকেট
২০০০ সালে সেঞ্চুরিয়নে সফরকারী ইংল্যান্ডের বিপক্ষে ইনিংস পরাজয়বরণকারী দক্ষিণ আফ্রিকার বিতর্কিত টেস্টে অভিষেক পর্ব সম্পন্ন হয় তার। অল-রাউন্ডার হিসেবে তিনি ঐ খেলায় অংশ নেন। তবে, কেবলমাত্র ছয় ওভার বোলিং করার সুযোগ পান ও ৩০ রান করে দলের পরাজয় রোধে এগিয়ে আসেন। এরপর নিজস্ব দ্বিতীয় ও সর্বশেষ টেস্টে মুম্বইয়ে ভারতের বিপক্ষে খেলেন। তিনি কোন বোলিং করেননি ও উভয় ইনিংসেই ব্যাট হাতে ব্যর্থতার পরিচয় দেন। এছাড়াও, তিনি দশটি একদিনের আন্তর্জাতিকে অংশ নিয়েছিলেন।
বিতর্কিত ভূমিকা
২০০০ সালে পাতানো খেলা কেলেঙ্কারীতে জড়িত থাকার অভিযোগ আসে। ভারতে সফরে অউন্মোচিত হানসি ক্রনিয়ের জুয়া কেলেঙ্কারীর বিষয়টি প্রকাশিত হয়নি। তবে, সেঞ্চুরিয়ন পার্ক টেস্ট খেলায় জুয়ায় সম্পৃক্ততায় তাকে দোষী করা হয়নি ও পরবর্তীতে সকল অভিযোগ থেকে তিনি মুক্তি পান।
ফেব্রুয়ারি, ২০২০ সালে দক্ষিণ আফ্রিকায় অনুষ্ঠিতব্য পঞ্চাশোর্ধ্ব ক্রিকেট বিশ্বকাপ প্রতিযোগিতায় তাকে দক্ষিণ আফ্রিকা দলের সদস্যরূপে অন্তর্ভুক্ত করা হয়। তবে, তৃতীয় রাউন্ড চলাকালে বিশ্বব্যাপী করোনাভাইরাসের প্রাদুর্ভাবে প্রতিযোগিতাটি বাতিল হয়ে যায়।
বাংলাদেশ টেনিস ফেডারেশন
ইতিহাস
বাংলাদেশ টেনিস ফেডারেশন ১৯৭২ সালে প্রতিষ্ঠিত হয়েছিল। এটি ১৯৭৭ সালে সালে রমনার জাতীয় টেনিস কমপ্লেক্সে প্রতিষ্ঠা করা হয়। ১৯৮৫ সালে, ফেডারেশন যুক্তরাজ্যের লন্ডনে অবস্থিত আন্তর্জাতিক টেনিস ফেডারেশনের সদস্যপদ অর্জন করে। এটি বাংলাদেশের ক্রীড়া শিক্ষা প্রতিষ্টানের সাথেও যুক্ত। এই ফেডারেশন বাংলাদেশের ৮ টি টেনিস ক্লাবের সাথে সম্পর্কিত; এগুলো হলো- বরিশাল টেনিস ক্লাব, কুমিল্লা টেনিস ক্লাব, ইঞ্জিনিয়ার্স টেনিস ক্লাব, ময়মনসিংহ টেনিস ক্লাব, নওগাঁ টেনিস ক্লাব, পটুয়াখালী টেনিস ক্লাব, রাজশাহী টেনিস কমপ্লেক্স এবং সিলেট টেনিস ক্লাব।
ফাগুন (নেপালি পঞ্জিকা)
ফাগুন (নেপালি:फागुन) হল সরকারি নেপালি ক্যালেন্ডারের বিক্রম সামওয়াতের একাদশ মাস। এই মাসটি পশ্চিমা ক্যালেন্ডারের ১৩ ফেব্রুয়ারি থেকে ১৩ মার্চের সাথে মিলে যায় এবং এটি ২৯ দিনের মাস।
এই মাসের গুরুত্বপূর্ণ ঘটনা:
তথ্যসূত্র
নেপালি ক্যালেন্ডার
লোডস্টোন
লোডস্টোন হল একটি প্রাকৃতিক চৌম্বকীয় খনিজ ম্যাগনেটাইট। এগুলি প্রকৃতিতে প্রাপ্ত চুম্বক এবং লোহাকে আকর্ষণ করতে পারে। বস্তুর চুম্বকত্ব ধর্ম প্রথম আবিষ্কার হয়েছিল প্রাচীনকালে লোডস্টোনের মাধ্যমে। ঝুলন্ত লোডস্টোনের টুকরো হল পৃথিবীর প্রথম কম্পাস,   এবং প্রারম্ভিক দিক নির্ণয়ের ক্ষেত্রে এর গুরুত্ব থেকে লোডস্টোন নামটি এসেছে। মধ্য ইংরেজিতে এর অর্থ "গতিপথ প্রস্তর" বা "পরিচালক প্রস্তর"। এখন-অপ্রচলিত লোড অর্থ হল "পর্যটন, পথ"।
লোডস্টোন সেই সব খুব অল্প পরিমাণে প্রাপ্ত খনিজের মধ্যে পড়ে যেগুলি প্রাকৃতিকভাবে চুম্বক। ম্যাগনেটাইট কালো বা বাদামী-কালো রঙের হয়। এর একটি ধাতব ঔজ্বল্য আছে। এর মোজ কাঠিন্য মাত্রা ৫.৫ থেকে ৬.৫। এই পাথর মাটিতে ঘষলে কালো রেখা পড়ে।
উৎস
কি প্রক্রিয়ায় লোডস্টোন তৈরি হল সেটি ভূতত্ত্বে দীর্ঘকাল থেকেই একটি প্রশ্ন। পৃথিবীতে কেবলমাত্র অল্প পরিমাণে ম্যাগনেটাইটই চুম্বক লোডস্টোন হিসাবে পাওয়া যায়। সাধারণ ম্যাগনেটাইটগুলি লোহা এবং ইস্পাতের মতোই চৌম্বক ক্ষেত্রে আকৃষ্ট হয়, কিন্তু নিজেই চুম্বক হয়ে উঠেনা; এটিতে খুব কম চৌম্বকীয় জড়তা (বিচুম্বকায়ন প্রতিরোধ) রয়েছে, তাই দীর্ঘদিন চৌম্বকীয় থাকতে পারেনা।  লোডস্টোনগুলির আণুবীক্ষণিক পরীক্ষায় দেখা গেছে সেগুলি ম্যাগনেটাইট (Fe3O4) দিয়ে তৈরি, এর সাথে অন্তর্ভুক্ত হয়েছে ম্যাগেমাইট (ঘনকাকৃতির Fe2O3), প্রায়ই এর সাথে টাইটানিয়াম, অ্যালুমিনিয়াম এবং ম্যাঙ্গানিজের মত ধাতুর অপদ্রব্য আয়ন মিশ্রিত থাকে।   অসমসত্ত্ব মিশ্রণের স্ফটিক কাঠামোর এই ধরনের ম্যাগনেটাইটের যথেষ্ট পরিমাণ চৌম্বকীয় জড়তা থাকে, যার ফলে এটি চৌম্বকীয় থাকতে পারে এবং এইগুলি স্থায়ী চুম্বক হয়।
ইতিহাস
লোডস্টোনের চৌম্বকীয় বৈশিষ্ট্য সম্পর্কে প্রাচীনতম উল্লেখগুলির মধ্যে একটি খ্রিস্টপূর্ব ষষ্ঠ শতাব্দীতে গ্রিক দার্শনিক মিলিটাসের থেলিসের করা। প্রাচীন গ্রিকরা তাঁকে লোডস্টোনের লোহা এবং অন্যান্য লডস্টোনগুলিকে আকর্ষণ করার আবিষ্কারের জন্য কৃতিত্ব দেয়। চুম্বক বা ম্যাগনেট নামটি আনাতুলিয়ার ম্যাগনেসিয়াতে পাওয়া লোডস্টোন থেকে আসতে পারে।
খ্রিস্টপূর্ব দ্বিতীয় শতাব্দীর লুশি চুনকিউ ঘটনাপঞ্জিতে, এটি স্পষ্টভাবে বলা হয়েছে যে "লোডস্টোন লোহাকে টানে বা লোহাকে আকর্ষণ করে।" ২০ থেকে ১০০ খ্রিস্টাব্দের মধ্যে লিখিত একটি রচনা লুনহেংয়ে (ভারসাম্যের অনুসন্ধান) সর্বপ্রথম সূঁচের আকর্ষণের উল্লেখটি প্রকাশিত হয়: "লোডস্টোন একটি সূঁচকে আকর্ষণ করে।" খ্রিস্টপূর্ব দ্বিতীয় শতাব্দীতে, চীনা ভবিষ্যদ্বক্তারা লোডস্টনের চৌম্বকীয় বৈশিষ্ট্য নিয়ে ভবিষ্যদ্বাণীর পরীক্ষা-নিরীক্ষার করার জন্য "দক্ষিণ-নির্দেশক চামচ" তৈরি করছিল। সেটি একটি মসৃণ ব্রোঞ্জের থালায় স্থাপন করা হলে, চামচটি প্রতিবারই উত্তর-দক্ষিণ অক্ষে ঘুরে যাচ্ছিল।  এটি কাজ করেছে দেখানো হলেও, প্রত্নতাত্ত্বিকেরা কিন্তু এখনও হান সমাধিতে ম্যাগনেটাইট দিয়ে তৈরি একটি আসল চামচ আবিষ্কার করতে পারেনি।
উত্তর আমেরিকার একটি ওলমেক শিল্পকলা (একটি খাঁজকাটা চৌম্বক দণ্ড) আবিষ্কারের ভিত্তিতে, জ্যোতির্বিজ্ঞানী জন কার্লসন ধারণা করেছেন যে চীনা আবিষ্কারের এক হাজার বছরেরও বেশি আগে ওলমেকরা লোডস্টোন ব্যবহার করেছিল। কার্লসন অনুমান করেন যে ওলমেকরা জ্যোতিষশাস্ত্রীয় বা ভবিষ্যদ্বাণীর উদ্দেশ্যে অনুরূপ নিদর্শনগুলিকে একটি নির্দেশক যন্ত্র হিসাবে তাদের মন্দিরগুলিকে বিশেষদিকে মুখ করে স্থাপনা করতে বা জীবিতদের আবাস ঠিক করতে বা মৃতদের সমাধিস্থল নির্ণয় করতে ব্যবহার করেছিল। ওলমেক নিদর্শনটির বিশদ বিশ্লেষণে দেখা গেছে যে "দণ্ড"টি হেমাটাইট দিয়ে তৈরি হয়েছিল এবং তার সাথে টাইটানিয়ামের পাতলা স্তর (Fe2–xTixO3) ছিল যা নিদর্শনটির ব্যতিক্রমী অবশেষ চুম্বকত্বের জন্য দায়ী।
"এক শতাব্দী গবেষণার পর ইউরোপের চৌম্বকীয় কাঁটার প্রথম উল্লেখ প্রায় ১১৯০ সালের দিকে আলেকজান্ডার নেকামের থেকে পাওয়া গিয়েছিল, এর পরেই ১২০৫ সালের দিকে গায় দ্য প্রোভিনস এবং ১২৬৯ দালের দিকে জ্যাক দ্য ভিট্রি এর উল্লেখ করেছিলেন। অন্যান্য সমস্ত ইউরোপীয় দাবি বিশদ গবেষণার পর বাদ দেওয়া হয়েছে...."
লোডস্টোনগুলি প্রায়ই মূল্যবান বা মর্যাদাপূর্ণ বস্তু হিসাবে প্রদর্শিত হয়েছে। অক্সফোর্ডের অ্যাশমোলিয়ান যাদুঘরে স্বর্ণমণ্ডিত শিরোভূষণ শোভিত একটি লোডস্টোন রয়েছে, যেটি ১৭৫৬ সালে মেরি ক্যাভেনডিশ দান করেছিলেন। সম্ভবত অক্সফোর্ড বিশ্ববিদ্যালয়ের আচার্য হিসাবে তাঁর স্বামীর নিয়োগটি সুরক্ষিত করার জন্য তিনি এটি করেছিলেন। আইজাক নিউটনের নামাঙ্কিত আংটিটিতে একটি লোডস্টোন ছিল যেটি নিজের ওজনের চেয়ে ২০০ গুণ বেশি ওজন তুলতে সক্ষম ছিল। ১৭শ শতকের লন্ডনে, রয়েল সোসাইটি একটি ছয় ইঞ্চি গোলকাকার লোডস্টোন (একটি টেরেলা বা 'ক্ষুদ্র পৃথিবী') প্রদর্শন করেছিল, যা পৃথিবীর চৌম্বকীয় ক্ষেত্র এবং নাবিকদের কম্পাসগুলির কার্যকারিতা চিত্রিত করতে ব্যবহৃত হয়েছিল। একজন সমসাময়িক লেখক, ব্যঙ্গ- রচয়িতা নেড ওয়ার্ড, উল্লেখ্য করেছিলেন টেরেলা কীভাবে "কাগজের ওপর ইস্পাতের কাঁটাগুলিকে একজনের পেছনে অন্যকে তুলে নিয়েছিল, তাদের দেখে শজারুর খাড়া হওয়া শলাকার মতো লাগছিল; কাঁটার দলটিকে এমন জীবন ও আনন্দ দিয়েছিল, যে তারা নৃত্য করছিল [...] যেন তাদের মধ্যে শয়তান রয়েছে। "
ভগবন্ত শেখর
ভগবন্ত শেখর পঞ্চকোট রাজ্য শাসনকারী শেখর রাজবংশের সপ্তম রাজা ছিলেন।
সংক্ষিপ্ত পরিচিতি
ভগবন্ত শেখর পঞ্চকোট রাজ্য শাসনকারী শেখর রাজবংশের ষষ্ঠ রাজা শঙ্কর শেখরের জ্যেষ্ঠ পুত্র ছিলেন। তিনি ৩৩৩ খ্রিষ্টাব্দ হতে ৩৫২ খ্রিষ্টাব্দ পর্য্যন্ত রাজ্য শাসন করেন। অনিরুদ্ধ শেখর ও বাহাদুর শেখর নামক তার দুই পুত্র ছিল। এই শান্তিপ্রিয় রাজার রাজত্বকালে একবার প্রজাবিদ্রোহ সংগঠিত হলেও জায়গীরদারদের সাহায্যে এই বিদ্রোহ দ্রুত দমন করা হয়।
বাংলাদেশ ফেডারেশন অব ফিল্ম সোসাইটি
বাংলাদেশ ফেডারেশন অব ফিল্ম সোসাইটি (এফএফএসবি) বাংলাদেশ ফিল্ম সোসাইটির একটি সহযোগী সংস্থা। বাংলাদেশের ক্রিয়াশীল সকল চলচ্চিত্র সোসাইটির একটি ফেডারেশন হিসেবে ১৯৭৩ সালে ২৪ অক্টোবর এটি যাত্রা শুরু করে।  এফএফএসবি নিয়মিতভাবে বাংলাদেশের বিভিন্ন শহরে ফিল্ম স্ক্রিনিং, ফিল্ম ফেস্টিভ্যালস, ফিল্ম অ্যাপ্রিশিয়েশন ক্রস এবং অন্যান্য ফিল্ম মেকিং সম্পর্কিত কোর্সের ব্যবস্থা করে থাকে। বছরের শেষের দিকে, সারা বাংলাদেশে সদস্যতার রোলগুলিতে এফএফএসবির ৪০ টি নিয়মিত ফিল্ম সোসাইটি ছিল।
এফএফএসবির কার্যক্রম গুলো হচ্ছে- ভাল সিনেমার প্রচার করা ও প্রচারে সহযোগিতা করা, ফিচার এবং শর্ট ফিল্মের স্ক্রিনিংয়ের জন্য তার সদস্য সংগঠনগুলিকে সহযোগিতা করা এবং একই জাতীয় উদ্যোগ গ্রহণকারী জাতীয় এবং আন্তর্জাতিক উভয় সংস্থার সাথে নিজেকে যুক্ত করে সহযোগিতা করা।
শাকেব জালালি
সাকেব জালালী বা শাকিব জালালী  (১ অক্টোবর ১৯৩৪ - ১২ নভেম্বর ১৯৬৬), একজন পাকিস্তানি উর্দু কবি। তিনি স্বাধীনতা-উত্তর যুগের অন্যতম বিশিষ্ট উর্দু কবি হিসাবে বিবেচিত।
আবদুল্লাহ ইবনে সুহাইল
আবদুল্লাহ ইবনে সুহাইল (৫৯৪- ৬৩২ খ্রিঃ) মুহাম্মদ এর একজন বিশিষ্ট সাহাবা ছিলেন। তিনি সাহাবা সুহাইল ইবনে আমর এর সন্তান ছিলেন ।
শাকেব জালালি
শাকিবের জন্ম ১৯৩৪ সালের ১ অক্টোবর আলিগড়ের নিকটবর্তী জালালের একটি ছোট্ট গ্রামে। তাঁর পূর্বপুরুষরা আলীগড়ের নিকটবর্তী একটি ছোট শহর সাদ্দাতে ছিলেন । ১৯৬৬ সালের ১২ নভেম্বর পাকিস্তানের সরগোধার কাছে পাসিং ট্রেনের সামনে পড়ে তিনি আত্মহত্যা করেছিলেন। তাঁর প্রথম কাব্যগ্রন্থ রৌশনী আয়ে রৌশনী ১৯৭২ সালে মরণোত্তর প্রকাশিত হয়েছিল। সাং-ই-মেল ২০০৪ সালে কুলিয়াত-ই-শাকিব জালালী হিসাবে তাঁর সম্পূর্ণ কাব্য রচনা প্রকাশ করেছিলেন।
আবদুল্লাহ ইবনে সুহাইল
নাম ও বংশ পরিচয়
আবদুল্লাহ ইবনে সুহাইল এর মূলনাম আবদুল্লাহ  এবং উপনাম আবু সুহাইল ।তার পিতার নাম সুহাইল ইবনে আমর এবং মাতার নাম ফাখতা বিনতু আমের।
ইসলাম গ্রহণ ও হিজরত
আবদুল্লাহ ইবনে সুহাইল ইসলামের প্রথম পর্যায়েই ইসলাম গ্রহণ করেন এবং হাবশা অভিমূখী দ্বিতীয় কাফিলার সাথে হাবশায় হিজরত করেন । কিছুদিন হাবশায় অবস্থানের পর মক্কায় ফিরে এলে পিতা সুহাইল ইবনে আমর তাকে বন্দী করে এবং তার ওপর অত্যাচার-নির্যাতন চালায় । আবদুল্লাহ অত্যাচার সহ্য করতে না পেরে ইসলাম ত্যাগ করে পুনরায় মুশরিকী জীবনে বা পৌত্তলিকতায় ফিরে যাওয়ার ভান করেন। তার মাতা-পিতা ও মক্কার মুশরিকরা তার বাহ্যিক আচরণ দেখে ইসলাম পরিত্যাগ সম্পর্কে নিশ্চিন্ত হয়ে যায় এবং অত্যাচার বন্ধ করে দেয় ।
যুদ্ধে অংশগ্রহন
এদিকে মুহাম্মাদ মক্কা ছেড়ে মদীনায় চলে যান। মক্কা ও মদীনার মাঝে সামরিক সংঘর্ষ শুরু হয়। মক্কাবাসীরা আবদুল্লাহকে তাদের সহযোদ্ধা হিসেবে বদরে মুসলমানদের বিরুদ্ধে লড়বার জন্য নিয়ে যায়। কিন্তু আবদুল্লাহ কখনো ইসলাম ত্যাগ করেননি, তিনি শুধু সুযোগের অপেক্ষায় ছিলেন। বদর যুদ্ধে মুসলিম ও কুরাইশ বাহিনী মুখোমুখি হওয়ার প্রস্তুতি নিচ্ছে, এমন সময় সুযোগ বুঝে আবদুল্লাহ ইবনে সুহাইল মুসলিম বাহিনীতে যোগদান করেন এবং মুসলমান বাহিনীর হয়ে বীরত্বের সাথে যুদ্ধ করেন ।
বদরের পর সকল প্রসিদ্ধ যুদ্ধেই আবদুল্লাহ ইবনে সুহাইল মুহাম্মদ সংগে থেকে বীরত্বের সাথে যুদ্ধ অংশ নেন । হুদাইবিয়ার সন্ধি ও বাইয়াতে রিদওয়ানে ও তিনি শরীক ছিলেন।
মক্কা বিজয়ের সময়ও আবদুল্লাহ ইবনে সুহাইল মুহাম্মদ এর সফরসঙ্গী ছিলেন । তার পিতা সুহাইল ইবনে আমর তখনও মক্কায় ইসলাম গ্রহণ করেননি ।আবদুল্লাহ ইবনে সুহাইল তার পিতার জন্য  মুহাম্মদের নিকট নিরাপত্তা চাইলেন,মুহাম্মদ তার পিতাকে নিরাপত্তা দিলে তার পিতা সুহাইল ইবনে আমর ইসলাম গ্রহণ করেন ।
খিলাফত আমলে
খলিফা আবু বকর এর খিলাফত কালে আরব উপদ্বীপে যাকাত অস্বীকারকারী ও ভন্ড নবীদের যে বিদ্রোহ দেখা দেয়, আবদুল্লাহ ইবনে সুহাইল সেই বিদ্রোহ দমনে সক্রিয় ভূমিকা পালন করেন।
মৃত্যু
হিজরী ১২ সনে ইয়ামামার প্রান্তরে ভন্ড নবী মুসাইলামার সাথে যে রক্তক্ষয়ী সংঘর্ষ হয়, আবদুল্লাহ ইবনে সুহাইল সেই যুদ্ধেই শাহাদাত বরণ করেন। মৃত্যুকালে তার বয়স হয়েছিল মাত্র ৩৮ বছর। তার মৃত্যুকালে তার পিতা তখনো জীবিত ছিলো ।
নিকোলাস দে লা ক্রুস
২০১২ সালে, দে লা ক্রুস উরুগুয়ে অনূর্ধ্ব-১৭ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় চার বছর যাবত উরুগুয়ের বয়সভিত্তিক দলের হয়ে খেলার পর, তিনি ২০২০ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ১৭ ম্যাচে ১টি গোল করেছেন।
প্রারম্ভিক জীবন
দিয়েগো নিকোলাস দে লা ক্রুস আরকোসা ১৯৯৭ সালের ১লা জুন তারিখে উরুগুয়ের মোন্তেভিদেওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
দে লা ক্রুস কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত উরুগুয়ের ২৬ সদস্যের চূড়ান্ত দলে স্থান পেয়েছেন।
জোবেদা আলী
জোবেদা বেগম আলী হলেন একজন ব্রিটিশ ব্যবসায়িক মহিলা । তিনি সামাজিক উদ্দৌক্তা, সিনেমা নির্মাতা এবং তিন বোনের খেয়ালের জন্য এওয়ার্ড পান ।
প্রথম জীবন
আলি এবং তার ছোট বোন বেড়ে ওঠেন টাওয়ার হ্যামলেট্‌স,লন্ডন,ইংল্যান্ড । তার পৈত্রিক নিবাস হল মেহেরপুর, সিলেট বিভাগ, বাংলাদেশ.
ব্যক্তিগত জীবন
তিনি একজন মুসলিম এবং নারীবাদ কন্ঠস্বর ।
তালরি রঙ্গাইয়া
তালারি রাঙ্গাইয়াহ হলেন একজন ভারতীয় রাজনীতিবিদ, যিনি ওয়াইএসআর কংগ্রেস পার্টির রাজনীতির সাথে যুক্ত। সপ্তদশ লোকসভা নির্বাচনে তিনি অনন্তপুর লোকসভা কেন্দ্র থেকে লোকসভা সদস্য হিসেবে নির্বাচিত হন।
এফ গ্যারি গ্রে
ফেলিক্স গ্যারি গ্রে (ইংরেজি ভাষায়: Felix Gary Gray) (জন্ম: ১৭ই জুলাই, ১৯৬৯) মার্কিন মিউজিক ভিডিও ও চলচ্চিত্র পরিচালক। তিনি ৩০ টিরও বেশি মিউজিক ভিডিও নির্মাণ করেছেন যার অনেকগুলো পুরস্কৃতও হয়েছে। চলচ্চিত্র ক্যারিয়ার শুরু করার জন্য তিনি পড়াশোনার জগৎ থেকে বেরিয়ে এসেছিলেন।
লক্ষ্মী পুরী
লক্ষ্মী পুরী (১৯৫২ খ্রিষ্টাব্দে ভারতে জন্মগ্রহণ করেছিলেন) হলেন ইউনাইটেড নেশন্স ইক্যুইটি ফর জেন্ডার অ্যান্ড দ্য এম্পাওয়ারমেন্ট অফ ওমেন (ইউএন ওমেন) সংস্থায় আন্তঃসরকারি সহায়তা এবং কৌশলগত অংশীদারত্বের অ্যাসিস্ট্যান্ট সেক্রেটারি-জেনারেল। ২০১১ খ্রিষ্টাব্দের ১১ মার্চ তিনি তৎকালীন জাতিসংঘের মহাসচিব বান কি-মুন কর্তৃক এই পদে নিযুক্ত হন।  লক্ষ্মী পুরী ইউএন ওমেন সংস্থার ডেপুটি একজিকিউটিভ ডাইরেক্টর।  ২০১১ খ্রিষ্টাব্দে ইউএন ওমেন প্রবর্তনের সময়ে নেতৃত্বকারী দলের সঙ্গে যোগ দিয়ে তিনি এই নতুন এবং গতিশীল সংস্থা গঠনের ক্ষেত্রে কৌশলগত এবং প্রাণবন্ত অবদান রেখেছিলেন।  তিনি আন্তঃসরকারি সহায়তা, জাতিসংঘের সিস্টেম কোঅর্ডিনেশন এবং কৌশলগত অংশীদারত্বের ব্যুরোর নেতৃত্ব ও পরিচালনার জন্য সরাসরি দায়িত্বপ্রাপ্ত, এবং ২০১৩ খ্রিষ্টাব্দের মার্চ থেকে আগস্ট পর্যন্ত তিনি ইউএন ওমেনের কার্যকরী প্রধান ছিলেন।
শিক্ষা
লক্ষ্মী পুরী ইতিহাস, জননীতি ও জনপ্রশাসন, আন্তর্জাতিক সম্পর্ক এবং আইন, এবং অর্থনৈতিক উন্নয়ন এইসব বিষয় নিয়ে গবেষণা করেন। তিনি দিল্লি বিশ্ববিদ্যালয়ের কলাবিদ্যায় প্রথম বিভাগের স্নাতক এবং পাঞ্জাব বিশ্ববিদ্যালয়ের স্নাতকোত্তর ডিগ্রি এবং পাশাপাশি পেশাদার ডিপ্লোমাসমূহ অর্জন করেছিলেন।
কর্মজীবন
অর্থনৈতিক ও উন্নয়ন নীতি প্রণয়নের পাশাপাশি রাজনৈতিক, শান্তি এবং নিরাপত্তা, মানবিক ও মানবাধিকার সম্পর্কিত কূটনীতিতে লক্ষ্মী পুরীর প্রায় ৩৭ বছরেরও বেশি অভিজ্ঞতা রয়েছে।  এই বিশ বছরেরও বেশি সময় ধরে জাতিসংঘের কর্মপদ্ধতির সঙ্গে সম্পর্কযুক্ত।  তিনি তার সারা কর্মজীবন জুড়ে লিঙ্গ সমতা এবং নারী ক্ষমতায়ন বিষয়গুলোর উন্নয়নে কাজ করেছেন।  ইউএন ওমেনের সকল বিষয়গত ও কার্যকরী চৌহদ্দিতে তার যথেষ্ট অভিজ্ঞতা এবং পেশাদার পশ্চাৎপট রয়েছে।  তিনি অর্থনৈতিক উন্নয়ন ও লিঙ্গ সমতার মধ্যে ইতিবাচক সংযোগ বিশ্লেষণ এবং সমর্থন করার জন্য অগ্রগামী প্রচেষ্টায় সক্রিয়ভাবে সামিল হয়েছেন।  তিনি অন্যান্য বিষয়ের মধ্যে বাণিজ্য বিনিয়োগ, দেশান্তরণ এবং শ্রমের গতিশীলতা, আর্থিক প্রবাহ, পরিবেশ এবং জলবায়ু পরিবর্তন, শক্তি, কৃষি ও খাদ্য নিরাপত্তা, এবং প্রয়োজনীয় পরিষেবায় প্রবেশের ক্ষেত্রে লিঙ্গ দৃষ্টিকোণ অন্তর্ভুক্ত করার বিষয়ে কাজ করেছেন। লক্ষ্মী পুরী বিশেষজ্ঞ দল, শিক্ষা প্রতিষ্ঠান এবং উন্নয়ন ব্যাংকের প্রসঙ্গে নীতি সংক্রান্ত গবেষণাতে অবদান রেখেছেন।
ভারতীয় বিদেশ পরিষেবায় তার দীর্ঘ ২৮ বছরের বিশিষ্ট কর্মজীবনের সময়কালে তিনি রাষ্ট্রসংঘের সঙ্গে সম্পর্কযুক্ত বিষয়সহ রাজনৈতিক দিক থেকে সংবেদনশীল সব পদে কাজ করেছেন। ১৯৭৮-১৯৮১ খ্রিষ্টাব্দের অত্যন্ত গুরুত্বপূর্ণ ইন্দো-পাকিস্তান সম্পর্কের সময়ে তিনি পাকিস্তান বিষয়ে আন্ডার সেক্রেটারি ছিলেন। শ্রীলঙ্কায় নেতৃত্বদানকারী তার মানবধিকার, রাজনৈতিক সমর্থন এবং মাধ্যম-সম্পর্কিত কাজ এবং ১৯৮৭ খ্রিষ্টাব্দে ইন্দো-শ্রীলঙ্কা শান্তি চুক্তির পর এগুলো ছিল উচ্চ পেশাদার জলছাপ, যখন তিনি হাঙ্গেরিতে ভারতের রাষ্ট্রদূত ছিলেন বসনিয়ায় ইউনাইটেড নেশন্স ইন্টারন্যাশনাল পুলিশ টাস্ক ফোর্স (আইপিটিএফ) সংস্থায় ভারতীয় দলের বিস্তৃতির বিষয়ে তার জড়িত থাকায় বসনিয়া এবং হার্জেগোভিনা ভূখণ্ডে আন্তর্জাতিক এবং রাষ্ট্রসংঘের শান্তি স্থাপন এবং শান্তি গঠনে তাকে সক্ষম করে তুলেছিল। জেনেভায় ভারতের উপ-স্থায়ী প্রতিনিধিসহ তার কূটনৈতিক অবস্থানের সময়ে তিনি মানবাধিকার এবং মানবিক বিষয়সমূহে অভিজ্ঞতা সঞ্চয় করেন এবং কমিশন অন হিউম্যান রাইটস এবং সহযোগী সংস্থাগুলোতে একটা সক্রিয় ভূমিকা নিয়েছিলেন।
অনিরুদ্ধ শেখর
অনিরুদ্ধ শেখর পঞ্চকোট রাজ্য শাসনকারী শেখর রাজবংশের অষ্টম রাজা ছিলেন।
সংক্ষিপ্ত পরিচিতি
অনিরুদ্ধ শেখর পঞ্চকোট রাজ্য শাসনকারী শেখর রাজবংশের সপ্তম রাজা ভগবন্ত শেখরের জ্যেষ্ঠ পুত্র ছিলেন। তিনি ৩৫২ খ্রিষ্টাব্দ হতে ৩৭৯ খ্রিষ্টাব্দ পর্য্যন্ত রাজ্য শাসন করেন। প্রথম জগন্নাথ শেখর, অর্জুন শেখর ও হরিহর শেখর নামক তার তিন পুত্র ছিল।
চেন্নাই এক্সপ্রেস
চেন্নাই এক্সপ্রেস (चेन्नई एक्सप्रेस, Chennai Express) ২০১৩ সালের একটি ভারতীয় হিন্দি ভাষার একটি রোমান্টিক অ্যাকশন কমেডি চলচ্চিত্র।  এর পরিচালক রোহিত শেঠি এবং রেড চিলিজ এন্টারটেইনমেন্টের অধীনে এটি প্রযোজনা করেছেন গৌরী খান। চলচ্চিত্রের প্রধান চরিত্র অভিনয় করেছেন শাহরুখ খান এবং দীপিকা পাড়ুকোন। এটি তাদের একসাথে করা দ্বিতীয় চলচ্চিত্র। প্রথমটির নাম ছিল ওম শান্তি ওম।
চলচ্চিত্রটি যুক্তরাজ্য এবং যুক্তরাষ্ট্রে একদিন আগে মুক্তি পায়। মুক্তির তারিখ ৮ আগস্ট ২০১৩। ৯ আগস্ট চলচ্চিত্রটি বিশ্বব্যাপী মুক্তি পায়। মুক্তির পর চলচ্চিত্রটি বক্স অফিসে দুর্দান্ত সফলতা পায় এবং মুক্তির প্রথম সপ্তাহে ভারত ও বিশ্বব্যাপী বক্স অফিসের প্রায় সকল রেকর্ড ভেঙ্গে ফেলে। চেন্নাই এক্সপ্রেস বলিউডের সবচেয়ে দ্রুত ১০০ কোটি রুপি আয় করা চলচ্চিত্র। এই চলচ্চিত্রটি ইয়ে জাওয়ানি হ্যায় দিওয়ানি এবং থ্রি ইডিয়টসের রেকর্ড অতিক্রম করে। এটি শুধু বলিউডের ২০১৩ সালের সর্বোচ্চ আয়ের চলচ্চিত্রই নয়, এটি বলিউডের সর্বকালের সর্বোচ্চ আয়ের চলচ্চিত্র।
সঙ্গীত
চলচ্চিত্রের সংগীত মুক্তি পায় ২০১৩ সালের ১ জুলাই।
কেদারেশ্বর বন্দ্যোপাধ্যায়
কেদারেশ্বর বন্দ্যোপাধ্যায় (১৫ই সেপ্টেম্বর ১৯০০ - ৩০শে এপ্রিল ১৯৭৫) ছিলেন এক্স-রে ক্রিস্টালোগ্রাফার এবং কলকাতার ইন্ডিয়ান অ্যাসোসিয়েশন ফর দ্য কালটিভেশন অব সায়েন্সের পরিচালক। তার কর্মজীবনের প্রথমদিকে তিনি নেপথালিন এবং অ্যানথ্রাসিনের কাঠামো নির্ধারণ করেছিলেন। ১৯৩১ সালে, তিনি স্যার উইলিয়াম হেনরি ব্র্যাগের সাথে কাজ করেছিলেন এবং স্ফটিক কাঠামো (ক্রিস্টাল স্ট্রাকচার) নির্ধারণের প্রথম প্রত্যক্ষ পদ্ধতি আবিষ্কার করেন। তিনি ১৯৪৩ থেকে ১৯৫২ সাল অবধি ইন্ডিয়ান অ্যাসোসিয়েশন ফর দ্য কালটিভেশন অব সায়েন্সের পদার্থবিজ্ঞানের অধ্যাপক ছিলেন এবং ১৯৫৯ থেকে, ১৯৬৫ সালে অবসর গ্রহণ অবধি, এই সংগঠনের পরিচালক ছিলেন। ১৯৫২ থেকে ১৯৫৯ সালের মধ্যে তিনি এলাহাবাদ বিশ্ববিদ্যালযয়ে পদার্থবিজ্ঞান বিভাগের প্রধান ছিলেন। ক্রিস্টালোগ্রাফিতে তার প্রচুর আগ্রহ ছিল এবং তার মৃত্যুর সাথে ভারত এক নামী শিক্ষককে হারায়। কে. ব্যানার্জি কলকাতার ইন্ডিয়ান অ্যাসোসিয়েশন ফর দ্য কাল্টিভেশন অব সায়েন্সের (আইএসিএস) স্যার চন্দ্রশেখর ভেঙ্কট রামনের গবেষণা দলের সাথে যোগ দেন। এটি ভারতের একটি শীর্ষস্থানীয় গবেষণা প্রতিষ্ঠান। তিনি আইএসিএস, ভারত আবহাওয়া অধিদফতর, ঢাকা বিশ্ববিদ্যালয় এবং এলাহাবাদ বিশ্ববিদ্যালয়সহ বিভিন্ন প্রতিষ্ঠানে কাজ করেছেন এবং অবশেষে ১৯৬৫ সালে কলকাতা আইএসিএসের পরিচালক হিসাবে অবসর গ্রহণ করেন। প্রফেসর বন্দ্যোপাধ্যায় হোমি জাহাঙ্গীর ভাবার কাছেও ক্রিস্টাল গবেষণার কয়েকটি বিষয় ব্যাখ্যা করেছিলেন (২১শে ডিসেম্বর ১৯৫৬)।
ভারতের প্রথম ক্রিস্টালোগ্রাফার
বন্দ্যোপাধ্যায় ভারতে এক্স-রে ক্রিস্টালোগ্রাফিগ্রাফিকের গবেষণার ভিত্তি স্থাপন করেছিলেন। ১৯২৪ সালে, যখন সমগ্র বিশ্ব জুড়ে কেবল কয়েকটি স্ফটিক কাঠামো নির্ধারণ করা সম্ভব হয়েছিল, তখন নেপথালিন এবং অ্যানথ্র্যাসিন স্ফটিকের পারমাণবিক বিন্যাস নির্ধারণের বিষয়ে তার কাজ আন্তর্জাতিক মনোযোগ পেয়েছিল। বন্দ্যোপাধ্যায় ১৯৩০ সালে কলকাতা বিশ্ববিদ্যালয় থেকে ডিএসসি ডিগ্রি অর্জন করেছিলেন। উইলিয়াম হেনরি ব্র্যাগ, উইলিয়াম লরেন্স ব্র্যাগ, পল পিটার এওয়াল্ড, জন ডেসমন্ড বার্নাল, নিকোলে ভ্যাসিলিয়েভিচ বেলভ, জে. এম. রবার্টসন, কে. লনসডেল এবং মেলভিন আভ্রামি (যিনি পর্যায়ের উত্তরণে তার আভ্রামি সমীকরণের জন্য পরিচিত)-সহ তার সময়ের প্রায় সমস্ত নেতৃস্থানীয় ক্রিস্টালোগ্রাফারের সাথে তার ঘনিষ্ঠতা ছিল। ১৯৩৩ সালে, বন্দ্যোপাধ্যায় স্ফটিকগ্রাফিকের পর্যায়ের সমস্যাটির জন্য একটি নতুন পদ্ধতির প্রস্তাব করেছিলেন, যা কেবলমাত্র সেই সময়ের 'প্রচেষ্টা ও ত্রুটি সংশোধন' (ট্রায়াল অ্যান্ড এরর) পদ্ধতিতে কাঠামো সমাধান পদ্ধতির বাইরেও কিছু করেছে তা নয়, আধুনিক যুগের ক্রিস্টালোগ্রাফির অত্যন্ত শক্তিশালী প্রত্যক্ষ পদ্ধতিগুলিও বর্ণনা করেছিল। ১৯৮৫ সালে ড. জেরোম কারলের নোবেল বক্তৃতায় প্রত্যক্ষ পদ্ধতিতে তার সিমনাল পেপার (প্রোস রয়াল সোসাইটি ১৯৩৩, ১৪১, ১৮৮) উদ্ধৃত হয়েছিল। কাঠামোগত এক্স-রে ক্রিস্টালোগ্রাফি ছাড়াও বন্দ্যোপাধ্যায়ের গবেষণা স্ফটিক পদার্থবিজ্ঞানের বিস্তৃত ক্ষেত্রকে অনুসরণ করেছিল। নিম্ন কোণে ছড়িয়ে পড়া, স্ফটিক থেকে ছড়িয়ে ছড়িয়ে ছিটিয়ে থাকা এক্স-রে এর তাপীয় বিচ্ছুরণ, তরল দ্বারা এক্স-রে এর বিচ্ছুরণ, পাট তন্তু এবং জৈব পলিমার, কয়লা এবং কাচের কাঠামো, এক্স-রে দ্বারা স্ফটিকগুলির স্থিতিস্থাপক স্থির করা, স্ফটিক জালকগুলির কম্পনমূলক বর্ণালীর তাত্ত্বিক মডেলিং এবং স্ফটিক আলোকবিজ্ঞানের কিছু বিষয়সহ বিভিন্ন ক্ষেত্রে তার গবেষণার অবদান আন্তর্জাতিক স্বীকৃতি পেয়েছিল। ভারতে বিজ্ঞানের অগ্রগতিতে সম্ভবত তার সবচেয়ে গুরুত্বপূর্ণ অবদান সক্রিয় গবেষণার স্কুল তৈরি করা। তিনি যেখানেই গিয়েছিলেন, সেখানেই তরুণ, শক্তিশালী গবেষণা কর্মীদের তৈরী করে গিয়েছিলেন, যারা তার বৈজ্ঞানিক ঐতিহ্যের মশাল বহনকারী হয়ে উঠেছিল। .
ব্যক্তিগত জীবন
তিনি ১৯০০ সালের ১৫ সেপ্টেম্বর ঢাকার বিক্রমপুরের (বর্তমানে বাংলাদেশে) স্থল (পাবনা) তে বাঙালি ব্রাহ্মণ পরিবারে জন্মগ্রহণ করেছিলেন। তিনি ঢাকার জুবিলি স্কুল থেকে এবং স্নাতক, স্নাতকোত্তর এবং বিজ্ঞানের ডক্টরাল ডিগ্রি অর্জনের জন্য কলকাতা বিশ্ববিদ্যালয় থেকে পড়াশোনা করেছিলেন। তার গবেষণাপত্রটি ছিল "কঠিন এবং তরল পদার্থের কাঠামোর কিছু সমস্যা" ( সিএল ভি রমন)। তিনি ঢাকা বিশ্ববিদ্যালয়ে (১৯৩৪-৪৩) পদার্থবিজ্ঞানের শিক্ষক, কলকাতার ইন্ডিয়ান অ্যাসোসিয়েশন ফর দ্য কাল্টিভেশন অব সায়েন্স এ পদার্থবিজ্ঞানের একজন অধ্যাপক (১৯৪৩-৬২), এলাহাবাদ বিশ্ববিদ্যালয় -এ পদার্থবিজ্ঞানের একজন অধ্যাপক (১৯৫২-৬৯), এবং ইন্ডিয়ান অ্যাসোসিয়েশন ফর দ্য কাল্টিভেশন অব সায়েন্স এর পরিচালক ছিলেন। ১৯৭৫ সালের ৩০শে এপ্রিল তিনি কলকাতার শহরতলির বারাসাতে মারা যান।  বাংলাতে কেদারেশ্বরের অর্থ "ভগবান শিব"।
মুজিবুর রহমান হাওলাদার (রাজনীতিবিদ)
মুজিবুর রহমান হাওলাদার বাংলাদেশের গোপালগঞ্জ জেলার রাজনীতিবিদ ও গোপালগঞ্জ-৩ (টুঙ্গিপাড়া-কোটালীপাড়া) আসনের সাবেক সংসদ সদস্য।
খাঁচা (চলচ্চিত্র)
খাঁচা আকরাম খান পরিচালিত ২০১৭ সালের বাংলাদেশী ঐতিহাসিক নাট্য চলচ্চিত্র। কথাসাহিত্যিক হাসান আজিজুল হক রচিত ছোটগল্প খাঁচা অবলম্বনে চলচ্চিত্রটির চিত্রনাট্য ও সংলাপ রচনা করেছেন আকরাম খান ও আজাদ আবুল কালাম। ছবিটি ২০১১-১২ অর্থবছরে বাংলাদেশ সরকার থেকে অনুদান লাভ করে। এছাড়া ছবিটি প্রযোজনা ও পরিবেশনা করেছে ইমপ্রেস টেলিফিল্ম। ভারত বিভাগের প্রেক্ষাপটে নির্মিত এই চলচ্চিত্রে অভিনয় করেছেন জয়া আহসান, আজাদ আবুল কালাম, মামুনুর রশীদ, মেহবুবা মাহনূর চাঁদনী, আরমান পারভেজ মুরাদ, রানী সরকার প্রমুখ।
মুজিবুর রহমান হাওলাদার (রাজনীতিবিদ)
প্রাথমিক জীবন
মুজিবুর রহমান হাওলাদা গোপালগঞ্জ জেলার কোটালীপাড়া উপজেলায় জন্মগ্রহণ করেন।
খাঁচা (চলচ্চিত্র)
চলচ্চিত্রটি ২০১৭ সালের ২২ সেপ্টেম্বর বাংলাদেশে ৬টি প্রেক্ষাগৃহে মুক্তি পায়।
মুজিবুর রহমান হাওলাদার (রাজনীতিবিদ)
রাজনৈতিক কর্মজীবন
মুজিবুর রহমান হাওলাদা আওয়ামী লীগের কোটালীপাড়া উপজেলার যুগ্ম সাধারণ সম্পাদক ও কোটালীপাড়া উপজেলা পরিষদের সাবেক চেয়ারম্যান। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে স্বতন্ত্র প্রার্থী হিসেবে গোপালগঞ্জ-৩ (টুঙ্গিপাড়া-কোটালীপাড়া) আসন থেকে সংসদ সদস্য নির্বাচিত হয়েছিলেন।
খাঁচা (চলচ্চিত্র)
কাহিনি
১৯৪৭ সালে ব্রিটিশ ঐপনিবেশিক শাসনের অবসান হওয়ার পর, নবগঠিত পাকিস্তান অধিরাজ্য থেকে এক ব্রাহ্মণ পরিবার ভারত অধিরাজ্যে চলে যাওয়ার সিদ্ধান্ত নেয়।
বায়োডার্মা
বায়োডার্মা ল্যাবরেটরিজ হল চর্মরোগ এবং চুল/মাথার ত্বকের অবস্থার পাশাপাশি শিশু চিকিৎসা এবং কোষ পুনঃউৎপাদনের জন্য ওষুধে বিশেষজ্ঞ একটি ব্যক্তিগত মালিকানাধীন ফরাসি ফার্মাসিউটিক্যাল কোম্পানি। এটি ১৯৭৭ সালে অ্যাক্স-ইএন-প্রোভিন্স-এ প্রতিষ্ঠিত হয়েছিল, যেখানে এর সদরদপ্তর এখনও রয়েছে। তবে, ২০০১ সালে কোম্পানিটি লিয়ন-এ স্কিনকেয়ার গবেষণা ও উন্নয়ন এর জন্য প্রথম বিশেষায়িত বায়োমেট্রোলজি ল্যাব চালু করে। এবিসিডার্ম, অ্যাটোডার্ম, সিকাবিও, ক্রিয়েলাইন, হাইড্রাবিও, ম্যাট্রিশিয়ান, ম্যাট্রিসিয়াম, সেবিয়াম, হোয়াইট অবজেক্টিভ, সিকিউর (ত্বকের যত্ন), নোড (চুলের যত্ন) এবং ফটোডার্ম (সান কেয়ার)-এর মতো সহ পণ্য হল চর্মবিজ্ঞানের প্রাথমিক ব্যবসায়িক খাত ।
খাঁচা (চলচ্চিত্র)
অভিনয়শিল্পী নির্বাচন
খাঁচা চলচ্চিত্রের প্রধান পুরুষ চরিত্র আম্বুজাক্ষের ভূমিকার জন্য আজাদ আবুল কালামকে নির্বাচন করা হয়। দুটি প্রবীণ ও গুরুত্বপূর্ণ চরিত্রের জন্য নির্বাচন করা হয় মামুনুর রশীদ ও রানী সরকারকে। ২০১৬ সালের শুরুর দিকে এই ছবির প্রধান নারী চরিত্র সরোজিনীর ভূমিকার জন্য চুক্তিবদ্ধ হন জয়া আহসান।
চিত্রগ্রহণ
চলচ্চিত্রটির প্রায় সম্পূর্ণ অংশের শুটিং হয় নড়াইল জেলার লোহাগড়ার ইতনায়। এছাড়া মুন্সীগঞ্জ জেলার দোহার ও নাটোর জেলার রানীভবানীর জমিদার বাড়িতে কিছু অংশের শুটিং হয়।
নির্মাণ-উত্তর
সম্পাদনা, শব্দ সম্পাদনা ও আনুষঙ্গিক কাজের পর ছবিটি বাংলাদেশ চলচ্চিত্র সেন্সর বোর্ডে জমা দেওয়া হয় এবং ২০১৭ সালের ৩১ আগস্ট ছবিটি সেন্সর সনদপত্র লাভ করে।
সঙ্গীত
চলচ্চিত্রের সঙ্গীত পরিচালনা করেছেন বিনোদ রায়। এতে রবীন্দ্রনাথ ঠাকুর এবং দ্বিজেন্দ্রলাল রায়ের রচিত গান ব্যবহার করা হয়েছে। দুটি গানে খালি গলায় কণ্ঠ দিয়েছেন সাগরিকা জাহান।
ইস্তভান কোভাচস (রেফারি)
ইস্তভান কোভাচস (জন্ম: ১৬ সেপ্টেম্বর ১৯৮৪) হলেন একজন রোমানীয় পেশাদার ফুটবল রেফারি। ২০১০ সাল থেকে তিনি ফিফার হয়ে বেশ কয়েকটি আন্তর্জাতিক প্রতিযোগিতায় রেফারির দায়িত্ব পালন করছেন।
জিৎ অভিনীত চলচ্চিত্রের তালিকা
জিৎ প্রথম একটি তেলুগু ছবিতে অভিনয় করেন। ২০০১ সালে মুক্তিপ্রাপ্ত এই ছবির নাম ছিল চাঁদু এবং পরিচালক ছিল দক্ষিণ ভারতীয়। এই ছবিটি তেমন কোন পরিচয় তাকে এনে দিতে পারল না, যা তিনি আশা করেছিলেন।
২০০১ সালের অক্টোবরে তিনি আবার কলকাতায় আসেন এবং পরিচালক হারানাথ চক্রবর্তীর কাছ থেকে দেখা করার প্রস্তাব পান এন.টি.ওয়ান. স্টুডিওতে। তার কাছ থেকে তিনি ২০০২ সালে মুক্তিপ্রাপ্ত সাথী ছবিতে অভিনয়ের প্রস্তাব পান এবং এই ছবির দৃশ্যায়ন শুরু হয় ১৫ জানুয়ারি, ২০০২ থেকে। এই ছবি জিৎকে বাংলা ছবির জগতে এক বিশেষ স্থান করে দেয়। তার স্বাভাবিক কিন্তু ভাষাসমৃদ্ধ অভিনয় দ্রুতই তাকে বাংলা চলচ্চিত্রপ্রেমীদের হৃদয়ে স্থান করে দেয়। যদিও তিনি রোমান্টিক চরিত্রে অভিনয় শুরু করেন, ক্রমশ তিনি একজন অ্যাকশন হিরো হিসেবে আত্মপ্রকাশ করেন। ২০০৫ সালে থামস্‌ আপ-এর এক বিজ্ঞাপনে অভিনয় করে তিনি আরো সুপরিচিত হন। ২০১২ সালে তিনি একজন অসফল প্রযোজক হিসেবে সমাদৃত হন, তার অভিনীত ১০০% লাভ ছবিতে প্রযোজনার মাধ্যমে। তার পরের ছবি আওয়ারা। ২০১৩ সালে শ্রাবন্তীর বিপরীতে অভিনীত দিওয়ানা এবং শুভশ্রী গাঙ্গুলীর বিপরীতে অভিনীত বস ছবি বেশ উল্লেখযোগ্য। বস ছবিটি ২০১২ সালে মুক্তিপ্রাপ্ত মহেশ বাবুর অভিনীত ব্লকবাস্টার তেলুগু ছবি বিজন্যাসম্যান ছবির পুনর্নির্মাণ। এই ছবিটি বাবা যাদব- এর পরিচালনা ও রিলায়েন্স এন্টারটেইনমেন্ট- এর প্রযোজনায় মুক্তি পায়।
সৈয়দ আতাউল মুহাইমিন বুখারি
সৈয়দ আতাউল মুহাইমিন বুখারি (سید عطاء المہیمن بخاری) হলেন সৈয়দ আতাউল্লাহ শাহ বুখারির পুত্র। তিনি পাকিস্তানের মজলিসে আহরারুল ইসলামের প্রধান।
২০০১-এ ভারত
২০০১-এ ভারতে হওয়া ঘটনাবলী।
বোম্বাইলা দেবী লাইশ্রাম
বোম্বাইলা দেবী লাইশ্রাম (জন্মঃ ২২ ফেব্রুয়ারি ১৯৮৫) হরেন একজন খ্যাতনামা ভারতীয় মহিলা তীরন্দাজ যিনি ২০০৭ সাল থেকে আন্তর্জাতিক ক্রীড়াঙ্গনে ভারতের প্রতিনিধিত্ব করে চলেছেন। মণিপুরএর পশ্চিম ইম্ফলের জন্মানো এই তীরন্দাজ ১৯৯৭ সালে জাতীয় স্তরে প্রথম আত্মপ্রকাশ করেন।
বোম্বাইলা দেবী ২০০৮ বেজিং অলিম্পিকে মহিলাদের ব্যক্তিগত এবং দলগত বিভাগে ভারতের প্রতিনিধিত্ব করেন। দলগত বিভাগে যোগ্যতা অর্জনকারী রাইন্ডে তিনি দোলা ব্যানার্জি এবং প্রানিথা ওয়াধিনেনী কে সঙ্গে নিয়ে ষষ্ঠ স্থান অর্জন করেন। রাউন্ড অফ সিক্সটিন এ তারা বাই পান, কিন্তু কোয়ার্টার ফাইনালে চীনএর কাছে ২০৬-২১১ পয়েন্ট এ পরাস্ত হন। বেজিং অলিম্পিকে ব্যক্তিগত বিভাগে যোগ্যতা অর্জনকারী রাউন্ডে তিনি ২২ তম স্থানে শেষ করেন, কিন্তু রাউন্ড অফ সিক্সটি ফোর এ পোল্যান্ড এর ইয়োনা মার্কিনকিউজেক এর কাছে ১০১-১০৩ পয়েন্টে হেরে যান।
২০১২ সালের ৩০শে জুলাই লন্ডন অলিম্পিকে মহিলাদের ব্যক্তিগত রিকার্ভ বিভাগে মেক্সিকোর এইডা রোমান এর কাছে ২-৬ পয়েন্টে হেরে বোম্বাইলা দেবী লাইশ্রাম দ্বিতীয় রাউওন্ড থেকে ছিটকে যান। দলগত বিভাগে ভারতীয় মহিলাদল প্রথম এই রাউন্ডেই ডেনমার্কের কাছে ২১০-২১১ পয়েন্টে হেরে ছিটকে যান।
২০১৬ রিও অলিম্পিক এ যোগ্যতা অর্জনকারী ভারতীয় দলের সদস্যা তিনি। লক্ষ্মীরানী মাঝি, বোম্বাইলা দেবী এবং দীপিকা কুমারী কে নিয়ে গঠিত ভারতীয় মহিলা রিকার্ভস টিম অথবা দল স্থান অর্জনকারী রাউন্ডে সপ্তম স্থানে শেষ করেছেন। তারা রাইন্ড অফ সিক্সটিন ম্যাচে কলম্বিয়াকে হারিয়ে শেষ আটে পৌঁছায় কিন্তু কোয়ার্টার ফাইনাল ম্যাচে রাশিয়ার কাছে হেরে যায়।
২০১৬ রিও অলিম্পিকে মহিলাদের ব্যক্তিগত বিভাগে বোম্বাইলা দেবী অস্ট্রিয়ার লরেন্স বাল্ড্যাফ এর মুখোমুখি হন এবং ৬-২ পয়েন্টে ম্যাচ জিতে পরবর্তী রাউন্ডে প্রবেশ করেন। রাউন্ড অফ থার্টি টু এও চাইনিস তাইপেই এর শিই-চিয়া লিন কে ৬-২ পয়েন্টে হারিয়ে রাউন্ড অফ সিক্সটিন এ পদার্পণ করেন। পরবর্তীকালে তিনি রাউন্ড অফ সিক্সটিন এই মেক্সিকোর আলেকজান্দিয়া ভালেন্সিয়ার কাছে ২-৬ পয়েন্টে পরাজিত হন।
ই-ৎসিঙ্
ই-ৎসিঙ্ (৬৩৫-৭১৩ খ্রিস্টাব্দ) (সঠিক উচ্চারণ: ইজিঙ; অনেক ক্ষেত্রে ই-চিঙ নামও লেখা হয় ) ছিলেন তাং যুগের একজন বিখ্যাত চীনা বৌদ্ধ ভিক্ষু, পর্যটক এবং অনুবাদক। চীন ও ভারতের মধ্যবর্তী সমুদ্র রুটে তার ভ্রমণের বিবরণী মধ্যযুগীয় রাজ্যগুলোর (বিশেষ করে ইন্দোনেশিয়ার শ্রীবিজয়ের) ইতিহাসের একটি গুরুত্বপূর্ণ উৎস হিসেবে বিবেচিত হয়। নালন্দা বৌদ্ধ বিশ্ববিদ্যালয়ের (বর্তমানে ভারতের বিহারে অবস্থিত) একজন শিক্ষার্থী হিসেবে তিনি অনেক বৌদ্ধ ধর্মগ্রন্থ সংস্কৃত ও পালি থেকে চীনা ভাষায় অনুবাদ করেছেন।
শ্রীবিজয় থেকে নালন্দা
ই-ৎসিঙ্ বৌদ্ধ ধর্ম সম্পর্কে আরো জ্ঞান অর্জনের জন্য প্রখ্যাত বৌদ্ধ বিশ্ববিদ্যালয় নালন্দায় (বর্তমান ভারতের বিহার রাজ্যের অন্তর্গত) যাওয়ার সিদ্ধান্ত নেন। ফং নামক এক ব্যক্তি তার যাওয়ার খরচ বহন করে। এই ফাং সম্পর্কে ইতিহাসে আর কোনো তথ্য পাওয়া যায়নি। যাইহোক, ৬৭১ খ্রিস্টাব্দে তিনি কুয়াংচৌ (ক্যান্টন) থেকে পারস্যের নৌকায় করে যাত্রা শুরু করেন। ২২ দিন পর তিনি শ্রীবিজয়ায় (বর্তমান সুমাত্রার পালেমবাং) পৌঁছান। পরবর্তী ছয় মাসে তিনি সেখান থেকে সংস্কৃত ব্যাকরণ এবং মালয় ভাষা শেখেন। এরপর তিনি মালয় এবং কিতেহ (কেদাহ) রাজ্য ভ্রমণ করেন। ৬৭৩ সালে অতিরিক্ত ভ্রমণের দশ দিন পর তিনি "নগ্ন রাজ্য" (শু'র দক্ষিণ-পশ্চিমে) পৌঁছান। ই-ৎসিঙ্ "কুনলুন পিপলস" বইতে তার মনোভাব ব্যক্ত করে বলেন, "কুনলুনের লোকেরা কোঁকড়ানো চুল, গাঢ় রঙের দেহ বিশিষ্ট এবং তারা খালি পায়ে এবং সরোং পরে থাকে।" এরপরে তিনি ভারতের পূর্ব উপকূলে পৌঁছেছিলেন, যেখানে তিনি একজন প্রবীণ সন্ন্যাসীর সাথে সাক্ষাত করেন। তিনি সেখানে এক বছর অবস্থান করে সেই সন্ন্যাসীর কাছে সংস্কৃত অধ্যয়ন করেন। পরে তারা দুজনেই একদল বণিকের সাথে যোগ দেন এবং আরো ৩০টি রাজ্য পরিদর্শন করেন। এসময় তিনি মগধের বৌদ্ধ তীর্থস্থানগুলোতেও গমন করেন। পরে নালন্দায় যাওয়ার সময়, মাঝপথে ই-ৎসিঙ্ অসুস্থ হয়ে যান এবং হাঁটতে অপারগ হয়ে পড়েন। ফলে দলটি ধীরে ধীরে তাকে পিছনে ফেলে এগিয়ে যায়। পরবর্তীতে তিনি হেঁটে নালন্দায় পৌঁছান।
নালন্দায় তিনি ৬৭৬-৬৮৫ খ্রিস্টাব্দ পর্যন্ত মোট দশ বছর অবস্থান করেন। সেখানে তিনি বৌদ্ধ ধর্মগ্রন্থ বিনয়-পিটকের উপর জ্ঞানার্জন করেন।
শ্রীবিজয়ে প্রত্যাবর্তন
৬৮৫ সালে (মতান্তরে ৬৮৭ সালে) ই-ৎসিঙ্ তাং চীন ফেরার পথে শ্রীবিজয় রাজ্যে থামেন। সেই সময়, পালেমবাং ছিল বৌদ্ধ ধর্মের একটি গুরুত্বপূর্ণ কেন্দ্র যেখানে দেশ-বিদেশের পণ্ডিতেরা সমবেত হতেন। ই-ৎসিঙ্ সেখানে থাকাকালীন সময়ে সংস্কৃত ভাষার বেশ কিছু বৌদ্ধ ধর্মগ্রন্থকে চীনা ভাষায় অনুবাদ করেছিলেন। ৬৮৯ সালে তিনি কালি এবং কাগজপত্র পেতে গুয়াংজুতে চলে যান (দ্রষ্টব্য: শ্রীবিজয়ে তখন কাগজ এবং কালি ছিল না)। একই বছর আবার শ্রীবিজয়ে ফিরে আসেন এবং আরো ৫ বছর সেখানে অবস্থান করেন।
চীনে প্রত্যাবর্তন
শেষ পর্যন্ত, ৬৯৫ সালে তিনি সমস্ত অনুবাদকার্য সম্পন্ন করেন এবং চীনের লুইয়াং-এ ফিরে আসেন। অর্থাৎ, প্রায় ২৫ বছর বিদেশ ভ্রমণ শেষে দেশে ফিরে আসেন। তখন তাং সাম্রাজ্যের সম্রাজ্ঞী ছিলেন উ জেতিয়ান, যিনি বৌদ্ধ ধর্মের পৃষ্ঠপোষকতার কারণে বেশ খ্যাতিমান ছিলেন। তিনি ই-ৎসিঙকে তার রাজ্যে স্বাগত জানান এবং সংবর্ধনা প্রদান করেন। তিনি চীনা ভাষায় অনুবাদ করা প্রায় ৪০০ বৌদ্ধ ধর্মগ্রন্থ সাথে নিয়ে এসেছিলেন। "দক্ষিণ সাগর থেকে স্বদেশে পাঠানো বৌদ্ধ ধর্মের দলিল" এবং "তাং সাম্রাজ্যের তীর্থযাত্রী বৌদ্ধ ভিক্ষুগণ" ইজিংয়ের দুটি সেরা ভ্রমণ কাহিনী। এতে তিনি ভারতের সমাজ, বিভিন্ন সমাজের জীবনধারা স্থানীয় মানুষের বর্ণনা সহ আরও অনেক কিছু তুলে ধরেছেন।
বৌদ্ধ সংস্কৃতির বিস্তার
ই-ৎসিঙ্ লিখেছেন যে, ভারতের বেশিরভাগ অঞ্চলে সেখানে উভয় "ভেহিকল" (সংস্কৃত: যান)-এর অনুসারী ছিল। কিছু বৌদ্ধ হীনযান অনুসারে ধর্ম চর্চা করত এবং বাকিরা মহাযান অনুসারে ধর্ম চর্চা করত। তবে তিনি উত্তর ভারত এবং দক্ষিণ সমুদ্রের বেশিরভাগ দ্বীপ (যেমন: সুমাত্রা, জাভা ইত্যাদি)-কে হীনযান প্রধান হিসেবে বর্ণনা করেছেন। অন্যদিকে, চীন এবং মালয়ুর বৌদ্ধদের প্রধানত মহাযান অনুসরণকারী হিসাবে বর্ণনা করা হয়েছে।
ই-ৎসিঙ্ বিভিন্ন "যান" এবং ভারতের আদিম বৌদ্ধ প্রথার মধ্যে সম্পর্কের বিষয়ে লিখেছেন। তিনি লিখেছেন, "পশ্চিমে সম্প্রদায়গুলোর বিভিন্ন উপ-বিভাগ রয়েছে যার বিভিন্ন উৎস রয়েছে। তবে, অবিচ্ছিন্ন ঐতিহ্যের কেবলমাত্র চারটি প্রধান সম্প্রদায় রয়েছে।" এগুলো হল মহাসাংঘিক, স্থবিরা, মূলসর্বাস্তিবাদ এবং সমিতিয় নিকায়। এদের তাত্ত্বিক অনুষঙ্গগুলোর ব্যাখ্যা দিয়ে তিনি লিখেছেন, "চারটি সম্রদায়ের মধ্যে কোনটি মহাযানের সাথে আর কোনটি হীনযানের সাথে সম্পৃক্ত তা নির্ধারিত নয়।" এটি বলার অপেক্ষা রাখে না যে সন্ন্যাসী সম্প্রদায়ের সদস্যরা "হীনযান" বা "মহাযান" যাই শিখুক না কেন, সম্প্রদায়গুলোর মধ্যে খুব একটা সাদৃশ্য ছিল না।
শ্রীবিজয়ে বৌদ্ধ ধর্ম
ই-ৎসিঙ্ শ্রীবিজয়ের উঁচু মানের বৌদ্ধ বৃত্তির প্রশংসা করেছিলেন এবং ভারতের নালন্দা যাত্রা করার আগে চীনা সন্ন্যাসীদেরকে সেখানে অধ্যয়নের পরামর্শ দিয়েছিলেন।
ইৎসিঙ্ তার শ্রীবিজয় সফরে পার্শ্ববর্তী অন্যান্য দ্বীপ থেকে আসা লোকদের সাথে দেখা করার সুযোগ পান। তার মতে, হু-লিংয়ের জাভা রাজ্যটি ভোগা শহরের পূর্বদিকে ছিল এবং সমুদ্রপথে সেখানে যেতে চার-পাঁচ দিনের মতো সময় লাগত। তিনি আরও লিখেছেন যে, "দক্ষিণ-পূর্ব এশিয়ার দ্বীপজুড়ে বৌদ্ধধর্মের বিকাশ ঘটেছিল। দক্ষিণ সমুদ্রের দ্বীপপুঞ্জগুলোর অনেক রাজা ও সর্দারগণ বৌদ্ধ ধর্মাবলম্বীদের প্রশংসা করেন এবং বিশ্বাস করেন যে, তাদের মন ভাল কাজ করার জন্য প্রস্তুত রয়েছে।"
রচনা
ই-ৎসিঙ্ রচিত বইগুলোর মধ্যে দুটি অত্যন্ত গুরুত্বপূর্ণ বলে বিবেচিত হয়। একটি হল "কিউফা গাওসেং জুয়ান" বা "চ’ইউ-ফা কাও-সেং চুয়ান"। ভারতে তিনি যেসব বৌদ্ধ তীর্থযাত্রীর সাথে পরিচিত হয়েছিলেন তাদের সংক্ষিপ্ত জীবনী তিনি এ গ্রন্থে লিপিবদ্ধ করেছেন। আসলে, ভারতে অনেক তীর্থযাত্রীর আগমন ঘটলেও অধিকাংশই তাদের ঘটনাবলী লিখে যাননি। এ বইয়ের মাধ্যমে তাদের অনেকের পরিচয় পাওয়া যায়। এ কারণেই এ বইটি গুরুত্বপূর্ণ।
তার অপর বইটি হল "নান-হাই যিগুই নেইফা জুয়ান" বা "নান-হাই চি-কুই নেই-ফা চুয়ান"। এর অর্থ ‘দক্ষিণ সাগর থেকে স্বদেশে পাঠানো বৌদ্ধ ধর্মের দলিল’। এটি কেবল তার শ্রেষ্ঠ রচনাই নয়, বরং বৌদ্ধ তীর্থযাত্রীদের লেখা বইগুলোর মধ্যেও এটি শ্রেষ্ঠত্বের দাবিদার।
তবে লক্ষণীয় বিষয় হলো, তিনি ভারতীয় অঞ্চলে দীর্ঘ সময় অবস্থান করলেও এ অঞ্চলকে নিয়ে কোনো ভ্রমণ-কাহিনী লেখেননি। মনে করা হয়, তিনি হিউয়েন-সাং-এর জিউ জি বই সম্পর্কে জানতেন বলেই ভারত নিয়ে ভ্রমণ-কাহিনী লেখার প্রয়োজনীয়তা অনুভব করেননি। তবে, তার বইগুলোতে ভারতে বৌদ্ধ ধর্মাবলম্বীদের উৎসবগুলোর বিবরণ পাওয়া যায়।
অনুবাদ
ই-ৎসিঙ্ ৬০ টিরও বেশি গ্রন্থ চীনা ভাষায় অনুবাদ করেছেন। এর মধ্যে উল্লেখযোগ্য হল:
তাল প্ররোহ
ডান|থাম্ব| পালমিরা গুচ্ছগুলিতে ফুটেছে তাল প্ররোহ (এছাড়াও তাল কন্দ নামেও পরিচিত) । এটি শুকানো বা সেদ্ধ করে ওডিয়াল গঠন করা।